text: Medarbejdere fra LM Wind Power klager over hukommelsestab, hovedpine og diarre
  23 februar 2011 kl. 18.12
  Anklager om farligt arbejdmsiljø bliver ved med at hagle ned over virksomheden LM Wind Power.
  Mens virksomheden har produceret vinger til miljøvenlig energi, så handler anklagerne om farligt arbejdsmiljø inde på virksomheden.
                                                                                                   
  Flere tidligere ansatte siger nu, at de er blevet syge efter at have produceret vindmøllevinger, der indeholder det farlige og kræftfremkaldende stof styren.
  Medarbejderne klager over hukommelsestab, hovedpine og diarre.
  Styren er et organisk opløsningsmiddel.
  Det er udbredt i industrien - men ifølge Arbejdstilsynet skal det omgåes med forsigtighed.
  Styren indgår i glasfiberarmeret polyester -  blandt andet i vindmøllevinger. Arbejdet med styren betegnes som den i særklasse farligste arbejdsproces, når det gælder organiske opløsningsmidler.
  Siden 1995 har LM Windpower fået ialt 35 påbud om forbedringer i forbindelse med produktion, hvor der har været brugt styren.
  